CELEX: 52012PC0329
Language: lv
Date: 2012-06-20
Title: Priekšlikums EIROPAS PARLAMENTA UN PADOMES REGULA, ar kuru groza Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA)

|
			
		
		
		52012PC0329
		
			Priekšlikums EIROPAS PARLAMENTA UN PADOMES REGULA, ar kuru groza Padomes Regulu (EK) Nr. 1085/2006, ar ko izveido Pirmspievienošanās palīdzības instrumentu (IPA) /* COM/2012/0329 final - 2012/0159 (COD) */
			
				
		
		
			
			   	PASKAIDROJUMA RAKSTS
1.           Vispārīga informācija 
Eiropadome 2012. gada 1. un
2. marta sanāksmē apstiprināja Padomes 2012. gada
28. februāra secinājumus par paplašināšanos un
Stabilizācijas un asociācijas procesu un piekrita piešķirt Serbijai
kandidātvalsts statusu. 
Tāpēc Komisija ierosina Padomei un
Parlamentam grozīt Padomes 2006. gada 17. jūlija
Regulu (EK) Nr. 1085/2006, ar ko izveido Pirmspievienošanās
palīdzības instrumentu (IPA)[1],
lai pārceltu Serbiju no potenciālo kandidātvalstu saraksta
(II pielikums) uz kandidātvalstu sarakstu (I pielikums).
Spēkā esošie noteikumi
priekšlikuma jomā
Eiropas Parlamenta un Padomes 2010. gada
16. jūnija Regula (ES) Nr. 540/2010[2] un Eiropas Parlamenta un
Padomes 2012. gada 15. februāra Regula (ES) Nr. 153/2012[3], ar kurām groza Padomes
2006. gada 17. jūlija Regulu (EK) Nr. 1085/2006, ar ko
izveido Pirmspievienošanās palīdzības instrumentu (IPA).
2.           Apspriešanās ar
ieinteresētajām personām un ekspertu atzinumu pieprasīšana
un izmantošana 
Komisija veica iekšēju apspriešanos.
Neatkarīgu ekspertu atzinums nebija vajadzīgs. 
Ietekmes novērtējums
Nepiemēro.
3.           Priekšlikuma juridiskie aspekti
Ierosināto pasākumu kopsavilkums:
viens grozījums Padomes 2006. gada 17. jūlija
Regulā (EK) Nr. 1085/2006, ar ko izveido Pirmspievienošanās
palīdzības instrumentu (IPA).
Pēc tam, kad Eiropadome 2012. gada
1. un 2. martā būs pieņēmusi attiecīgo
lēmumu, Serbiju pārcels no potenciālo kandidātvalstu
saraksta (II pielikums) uz kandidātvalstu sarakstu (I pielikums).

Juridiskais pamats
Līguma par Eiropas Savienības
darbību 212. panta 2. punkts. 
Subsidiaritātes princips
Nepiemēro.
Proporcionalitātes princips
Nepiemēro.
Juridisko instrumentu izvēle
Ierosinātais juridiskais instruments:
grozījums Padomes regulā. Citi instrumenti nebūtu piemēroti
šāda iemesla dēļ: regula ir jāgroza ar regulu.
4.           Ietekme uz budžetu
Šis pasākums nerada papildu izdevumus. 
5.           Papildu informācija
Vienkāršošana
Nepiemēro.
2012/0159 (COD)
Priekšlikums
EIROPAS PARLAMENTA UN PADOMES REGULA,
ar kuru groza Padomes Regulu (EK) Nr.
1085/2006, ar ko izveido Pirmspievienošanās palīdzības
instrumentu (IPA)
EIROPAS
PARLAMENTS UN EIROPAS SAVIENĪBAS PADOME,
ņemot vērā Līgumu par
Eiropas Savienības darbību un jo īpaši tā 212. panta
2. punktu,
ņemot vērā Eiropas Komisijas
priekšlikumu[4],
pēc leģislatīvā akta
projekta nosūtīšanas valstu parlamentiem,
saskaņā ar parasto likumdošanas
procedūru,
tā kā:
(1)       Padomes 2006. gada
17. jūlija Regulā (EK) Nr. 1085/2006, ar ko izveido
Pirmspievienošanās palīdzības instrumentu (IPA)[5], paredzēta
palīdzība kandidātvalstīm un potenciālajām
kandidātvalstīm veikt pakāpenisku saskaņošanu ar
Savienības standartiem un politikas jomām, tostarp vajadzības
gadījumā ar acquis, lai tās kļūtu par
dalībvalstīm.
(2)       Padomes Regulā (EK)
Nr. 1085/2006 ir skaidri nošķirtas kandidātvalstis un
potenciālās kandidātvalstis.
(3)       Eiropadome 2012. gada
1. un 2. marta sanāksmē apstiprināja Padomes
2012. gada 28. februāra secinājumus par paplašināšanos
un Stabilizācijas un asociācijas procesu un piekrita piešķirt Serbijai
kandidātvalsts statusu.
(4)       Tādēļ
attiecīgi būtu jāgroza Regula (EK) Nr. 1085/2006,
IR PIEŅĒMUSI ŠO REGULU.
1. pants
Regulu (EK) Nr. 1085/2006 groza
šādi:
(1)                   
Regulas I pielikumā pēc ieraksta
attiecībā uz Melnkalni iekļauj šādu ierakstu: 
"— Serbija".
(2)                   
Regulas II pielikumā ierakstu "—
Serbija, tostarp Kosova (1) [(1) Kā noteikts ANO
Drošības padomes Rezolūcijā Nr. 1244] aizstāj ar
šādu ierakstu: 
"— Kosova* [* Šis nosaukums neskar
nostājas par statusu un atbilst ANO Drošības padomes Rezolūcijai
Nr. 1244 un Starptautiskās Tiesas atzinumam par Kosovas
neatkarības deklarāciju"].
2. pants
Šī regula stājas spēkā
nākamajā dienā pēc tās publicēšanas Eiropas
Savienības Oficiālajā Vēstnesī.
Šī regula uzliek saistības
kopumā un ir tieši piemērojama visās dalībvalstīs.
Briselē,
Eiropas Parlamenta
vārdā –                         Padomes vārdā –
priekšsēdētājs                                                priekšsēdētājs
[1]               OV L 210, 31.7.2006.,
82. lpp.
[2]               OV L 158, 24.6.2010.,
7. lpp.
[3]               OV L 58, 29.2.2012.,
1. lpp.
[4]               OV C…, …, … lpp.
[5]               OV L 210, 31.7.2006., 82. lpp.